《余彩震斋中古瓦盘歌》
明代·李之世

兀兀棱棱一古瓦，是谁良工范而冶。塼沙摸土近千年，可惜沈霾尘土下。

怜君清高雅相宜，中庭贮水漾沦漪。浇花芳径添新润，洗砚閒斋澹古姿。

世人贵耳不贵目，纷纷好古翻成俗。不见魏朝宫寝久无踪，后人埴瓦犹衒鬻。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。